OpenLLM-France/wikimedia huggingface dataset:
# Reagrupament Democràtic Oceànic

El Reagrupament Democràtic Oceànic (RDO) és un partit polític de Nova Caledònia fundat el 12 de febrer de 1994 a partir de la Unió Oceànica i amb representació en la comunitat de wallisians i futunians. És favorable a la independència i forma part del Front d'Alliberament Nacional Canac Socialista (FLNKS).

## Història

Aloisio Sako era un policia de Nouméa quan va ser nomenat vicepresident de la Unió Oceànica (des de 1989), però quan es va convertir en president de l'independentista RDO el 1994, va ser suspès durant un any amb el pretext de "fracàs en el deure de confidencialitat" pel ministre de l'Interior de l'època, Charles Pasqua, que el va convertir en un màrtir a ulls dels seus seguidors i el va fer augmentar la seva popularitat. A les eleccions a l'Assemblea Territorial de Nova Caledònia de 1995 UO va perdre els seus dos escons, i el RDO en va treure un a les llistes del FLNKS.
Arran dels enfrontaments entre canacs i wallisians i futunians a Saint-Louis el gener de 2004, alguns activistes de RDO, encapçalats pel fundador de RDO i ex membre del govern territorial de Pierre Frogier a càrrec de Salut i Serveis Humans social, fins al novembre de 2002, Tino Manuohalalo, se separaren del partit i van formar Moviment dels Ciutadans Caledonians, totalment contraris a la independència. Un altre partit oceànic anti-independentista es va crear posteriorment, el Reagrupament Oceànic a Caledònia (ROC), el secretari general del qual, Jean-Baptiste Felomaki es va unir al Front Nacional Local principis d'abril de 2004.
A les eleccions provincials de Nova Caledònia de 2004 el RDO va obtenir un escó dins les llistes del FLNKS a la província del Nord i al Congrés de Nova Caledònia, Angéla Manakofaiva, una mestra d'escola nascuda el 1963 a Nouméa. Després de les eleccions provincials de Nova Caledònia de 2009 només va obtenir un electe a l'Assemblea de la Província del Sud i al Congrés de Nova Caledònia en la llista del FLNKS unitària dirigida per Rock Wamytan: Ilaïsaane Lauouvéa. A ells se li ajuntà Angéla Manakofaiva qui, tot i que no va obtenir el seu escó inicial es presentà en segon lloca la llista UNI de Paul Néaoutyine a la Província del Nord, que va obtenir 9 escons, i va tornar a l'Assemblea Provincial gràcies a la dimissió de Déwé Gorodey, escollit al govern de Nova Caledònia.

## Referències

* ↑ (anglès) David A. Chappell, Noumea Accord: Decolonization without independence in New Caledonia?, The Pacific Affairs, Fall 1999
* ↑ Asi Talatini, Vote fakakogafenua o Niu Kaletonia - Les élections provinciales en Nouvelle-Calédonie Arxivat 2007-09-27 a Wayback Machine., webzine Uvea-mo-Futuna.com, 29 avril 2004
* ↑ «Congrés de Nova Caledònia, fitxa d'Angéla Manakofaiva». Arxivat de l'original el 2007-09-27. [Consulta: 8 gener 2010].
# Tomohiro Nagatsuka

Tomohiro Nagatsuka, (en japonès: 長塚智広, Toride, Ibaraki, 28 de novembre de 1978) és un ciclista japonès, especialista en la pista. Guanyador d'una medalla de plata als Jocs Olímpics d'Atenes en la prova de Velocitat per equips.

## Palmarès

* 2002
** Campió d'Àsia en Velocitat per equips (amb Keiichi Omori i Kiyofumi Nagai)
* 2004
** Medalla de plata als Jocs Olímpics d'Atenes en Velocitat per equips (amb Toshiaki Fushimi i Masaki Inoue)

### Resultats a la Copa del Món

* 2003
** 1r a Sydney, en Velocitat per equips

## Enllaços externs

* Fitxa a sitiodeciclismo.net
* Fitxa a cyclebase.nl
# Centre Republicà d'Esquerra

El Centre Republicà d'Esquerra és un edifici noucentista, fet amb les aportacions dels socis, al nucli de les Borges Blanques (Garrigues) inclòs a l'Inventari del Patrimoni Arquitectònic de Catalunya.
A principis dels vuitanta es trobava força malmès, la façana sobretot estava molt degradada però a finals dels noranta es trobava en procés de rehabilitació. Té una planta baixa amb tres arcs de pedra que són les portes i dos pisos superiors, cadascun amb dos balcons disposats de forma idèntica. Actualment la façana és de pedra vista tot i que abans de la seva recuperació estava arrebossat.
Un grup de borgencs comprà l'edifici com a centre de reunió i esbarjo dels seus simpatitzants. Allotjava un cafè al pis superior i als baixos s'hi feia balls, cinema i teatre. Fou un dels primers cinemes de la població. Tot plegat, però, es tanca després de la Guerra Civil Espanyola (1936-1939) per confiscació dels nacionals. Fins a principis dels vuitanta fou una fusteria i conservava les llotges i l'escenari. A principis dels noranta es restaura la façana per tal d'evitar el seu enderrocament.

## Notes

* 1 2 «Centre Republicà d'Esquerra». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 1r setembre 2015].
# Pauli Pitkänen

Pauli Pitkänen (Nilsiä, 4 de novembre de 1911 - Siilinjärvi, 28 de setembre de 1941) va ser un esquiador de fons finlandès que va competir durant la dècada de 1930. En el seu palmarès destaquen tres medalles d'or al Campionat del Món d'esquí nòrdic, dues el 1938 i una el 1939.
Va participar en la Guerra d'Hivern i la Guerra de continuació, on va trobar la mort el 28 de setembre de 1941.

## Referències

* ↑ Resultats al Campionat del món d'esquí nòrdic (alemany)
* ↑ Siukonen, Markku. Urheilukunniamme puolustajat – Suomen olympiaedustajat 1906–2000. Graface Jyväskylä, 2001, p. 251. ISBN 951-98673-1-7.
# Convent de les Germanes Josefines (Granollers)

El Convent de les Germanes Josefines és una obra modernista de Granollers (Vallès Oriental) protegida com a bé cultural d'interès local. Edifici amb mitgera a ponent i façana a pati a llevant, consta de soterrani, planta baixa i dues plantes pis. La coberta és plana acabada amb barana, al costat de llevant hi ha un campanar d'espadanya. La façana que dona al carrer és plana, composta simètricament amb eixos de proporcions verticals. La verticalitat dels buits queda compensada per la cornisa i les cinc fines impostes que emmarquen les dues plantes pis. Els buits de l'eix central estan emmarcats amb llinda esglaonada, la portalada d'entrada queda emfasitzada per una senzilla marquesina. Aquest convent fou restaurat a la dècada del 1990.

## Referències

* 1 2 3 «Convent de les Germanes Josefines». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 30 octubre 2017].
# Tiranet de Sclater

El tiranet de Sclater (Phyllomyias sclateri) és una espècie d'ocell de la família dels tirànids (Tyrannidae).

## Hàbitat i distribució

Habita els boscos als turons andins del sud-est del Perú, centre i sud-est de Bolívia i nord-oest de l'Argentina.

## Referències

* ↑ «Tiranet de Sclater». Cercaterm. TERMCAT, Centre de Terminologia. Rev. 20/06/2021(català)
# Bandera de Castelló de la Plana

La bandera de Castelló de la Plana està composta per:
* Quatre barres vermelles sobre fons groc, de la Corona d'Aragó, simbolitzant l'antiga possessió reial de la ciutat.
* Una franja vertical verda en el costat de l'asta, per a diferenciar aquesta bandera d'altres senyeres
* L'escut de la ciutat en el cantó.

## Història

Poc abans de l'arribada de la Guerra Civil Espanyola, l'ajuntament republicà, va triar aquesta bandera com a símbol de la ciutat. Amb la victòria franquista, la bandera va ser prohibida i guardada en l'Arxiu Provincial.
En l'any 1952, la ciutat va celebrar el seu 700 aniversari, i l'arxiver va proposar al govern espanyol l'ús d'aquesta bandera per part de la ciutat. El govern va deixar utilitzar únicament el color verd. L'ajuntament es va disposar a crear una bandera verda i la va utilitzar per a fer les tradicionals cintes de la Romiatge de les Canyes. Al temps, el govern va acceptar l'ús sencer de la bandera.
Per tant, va ser una de les poques banderes amb les barres d'Aragó que va onejar durant el franquisme en un ajuntament, col·locant-se en una balconada de la façana principal sota la bandera espanyola (per a no robar protagonisme a les banderes espanyola, falangista i carlista).
# Resolució 2060 del Consell de Seguretat de les Nacions Unides

La Resolució 2060 del Consell de Seguretat de les Nacions Unides fou adoptada per unanimitat el 25 de juliol de 2012. El Consell va ampliar el grup de seguiment que investigava les violacions de l'embargament d'armes contra Somàlia i Eritrea fins al 25 d'agost de 2013 alhora que demanava als Estats de la regió que cooperessin amb el grup.
El Consell va exigir a totes les parts que deixessin intacta l'ajuda humanitària a la població. Es va decidir que les sancions financeres imposades per la Resolució 1844 durant dotze mesos no s'aplicaran als fons per a aquesta assistència. Tampoc s'aplicaran a les armes que s'utilitzaven en suport de l'Oficina Política de l'ONU a Somàlia ni la destinada a la protecció del personal de l'ONU o al personal humanitari a Eritrea.

## Referències

* ↑ «Somalia Transition Will Not Go beyond 20 August 2012, Security Council Reiterates While Extending Mandate of Sanctions Monitoring Group». United Nations, 25-07-2012.

## Vegeu també

* Llista de resolucions del Consell de Seguretat de les Nacions Unides 2001 a la 2100 (2011 - 2013)

## Enllaços externs

* PDF Text de la Resolució a UN.org
# Torrent de Lurdes

El Torrent de Lurdes, dit també el Torrent de Lorda, és un afluent per l'esquerra de la Rasa de la Creu de les Llaceres, al Bages.

## Municipis per on passa

El curs del Torrent de Lurdes transcorre íntegrament pel terme municipal de Cardona.

## Xarxa hidrogràfica

La xarxa hidrogràfica del Torrent de Lurdes està constituïda per 7 cursos fluvials que sumen una longitud total de 7.023 m.

### Distribució municipal

El conjunt de la seva xarxa hidrogràfica transcorre íntegrament pel terme municipal de Cardona.

## Referències

* ↑ Institut Cartogràfic de Catalunya. Edició digital del mapa de Catalunya de l'Institut Cartogràfic de Catalunya.
* ↑ Aquest topònim figura al «Nomenclàtor oficial de toponímia de Catalunya». www.gencat.cat. Departament de Territori i Sostenibilitat, Generalitat de Catalunya, 01-01-2015.
# Cinema Montgrí

El Cinema Montgrí és una sala d'espectacles a la vila de Torroella de Montgrí (Baix Empordà) catalogada a l'Inventari del Patrimoni Arquitectònic de Catalunya. El cinema Montgrí es va construir aproximadament d'any 1925, en el solar que anteriorment ocupava la Casa López, i presenta les característiques estilístiques de l'"art déco".
Edifici de planta rectangular, que ocupa la cantonada dels carrers de Sant Agustí i Codina. La façana principal presenta una gran porta d'accés a la banda dreta, rectangular, amb una interessant reixa de ferro, i una marquesina d'obra a la part superior. A la banda esquerra, on es troba la porta d'accés al bar, hi ha tres obertures rectangulars al primer pis que formen un balcó corregut. La decoració d'aquesta part del parament és de bandes verticals acanalades. A la façana del carrer de Sant Agustí hi ha diverses obertures d'arc rebaixat a la planta baixa i rectangulars al primer pis. L'edifici es corona amb un conjunt de cornises.

## Referències

* 1 2 3 «Cinema Montgrí». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 3 setembre 2015].
# Pauli Ellefsen

Joen Pauli Højgaard Ellefsen (20 d'abril de 1936 - 24 d'agost de 2012) va ser un polític conservador feroès, membre del Pariti Unionista. Va ser primer ministre de les illes Fèroe de 1981 a 1985.
Nascut a Miðvági, era fill de Sofia (nascuda Højgaard), de Rituvík, i de Joen Elias Ellefsen, de Miðvágur. Es va casar amb Henni Egholm (nascuda Rasmussen). El matrimoni vivia a Hoyvík.
Ellefsen va treballar de pescador de 1954 a 1956. Després, va treballar com a tècnic en telecomunicacions i va participar en una escola de comerç. El 1969, va exercir d'agrimensor del govern.
Va ser escollit diputat del Løgting per primer cop el 1974. De 1974 a 1990 va presidir el Partit Unionista, amb el que va predicar l'enfortiment dels lligams entre les Illes Fèroe i Dinamarca. De 1977 a 1987 i de 1988 a 1990, va representar les Illes Fèroe al Folketing danès. De 1975 a 1976 i el 1979 va representar l'arxipèlag al Consell Nòrdic.

## Referències

* ↑ «Pauli Ellefsen deyður» (en feroès). kringvarp.fo. Arxivat de l'original el 2012-08-25. [Consulta: 18 febrer 2019].
* 1 2 «Pauli Ellefsen, fyrrverandi løgmaður, farin» (en feroès). lms.fo (lloc del primer ministre), 24-08-2012. [Consulta: 18 febrer 2019].

## Vegeu també

* Llista dels Løgmaður (primers ministres) de les Illes Fèroe.

## Enllaços externs

* Web del govern feroès '(anglès)' '(feroès)'
# Creu de terme de Tamarit

La Creu de terme de Tamarit és una obra de Tarragona inclosa a l'Inventari del Patrimoni Arquitectònic de Catalunya.

## Descripció

Fora del recinte murat del Castell de Tamarit hi ha una creu de terme de la qual només es conserva in situ el basament original, la resta és una reproducció de principis del segle xx.
La creu original pertany al Museu Diocesà de Tarragona i va ser traslladada al jardí de la Catedral, al carrer de les Coques. Està feta amb pòrfir i marbre i s'alça damunt d'una estela funerària romana.

## Referències

* 1 2 «Creu de terme de Tamarit». Inventari del Patrimoni Arquitectònic de Catalunya. Direcció General del Patrimoni Cultural. [Consulta: 24 agost 2021].
# Atzavara (desambiguació)

«Atzavara» té aquests significats:

## Espècies

* Atzavara vera (Aloe arabica)
* Atzavara, sèver, bàlsam de jardí o figuerassa Àloe vera
* Pop tacat (Aloe maculata)
* Sucotrí o atzavara (Aloe succotrina)
* Atzavara o pitera (Agave americana)
* Atzavara o sisal (Agave sisalana)
* Atzavara (Agave lurida)
Viccionari
# Acipenser sinensis

Acipenser sinensis és una espècie de peix pertanyent a la família dels acipensèrids. Pot arribar a fer 130 cm de llargària màxima (normalment, en fa 39) i 600 kg de pes. Té entre 50 i 57 radis tous a l'aleta dorsal i entre 32 i 40 radis tous a l'aleta anal. Pot viure fins a 13 anys.
És un peix d'aigua dolça, salabrosa i marina; demersal; anàdrom i de clima temperat (35°N-2°S, 97°W-132°E). Es troba al Pacífic nord-occidental: la Xina (incloent-hi el riu Perla), el Japó (la badia de Sagami) i Corea.
La sobrepesca, la fragmentació del seu hàbitat, l'alteració i els canvis en les condicions hidrològiques (sobretot per la construcció de les preses de Gezhouba l'any 1981 i de les Tres Gorges), l'increment del trànsit fluvial al riu Iang-Tsé i la contaminació de l'aigua suposen un impacte significatiu en la supervivència d'aquesta espècie. A més, forma part de la medicina tradicional xinesa.
És inofensiu per als humans.

## Referències

* ↑ Linnaeus, C., 1758. Systema naturæ per regna tria naturæ, secundum classes, ordines, genera, species, cum characteribus, differentiis, synonymis, locis. Tomus I. Editio decima, reformata. - pp. (1-4), 1-824. Holmiæ. (Salvius). «Göttinger Digitalisierungszentrum: Seitenansicht». [Consulta: 7 juliol 2012].
* ↑ uBio (anglès)
* ↑ Gray, J. E., 1835. Characters of two new species of sturgeon (Acipenser, Linn.). Proceedings of the Zoological Society of London. 1834 (pt 2): 122-123.
* ↑ Catalogue of Life (anglès)
* ↑ The Taxonomicon (anglès)
* 1 2 3 4 «Acipenser sinensis» (en anglès). Fishbase.
* ↑ Chyung, M.-K., 1977. The fishes of Korea. Il Ji Sa Publishing Co. Seül, Corea del Sud. 727 p.
* ↑ Riede, K., 2004. Global register of migratory species - from global to regional scales. Final Report of the R&D-Projekt 808 05 081. Federal Agency for Nature Conservation, Bonn, Alemanya. 329 p.
* ↑ Ke, F.E., 1984. Effects of Gezhouba Dam on Chinese sturgeon: investigation of the dynamics of the sturgeon. Freshwater Fisheries 3: 16-19.
* ↑ Qiwei, W. (2022). "Acipenser sinensis (amended version of 2022 assessment)." 2022 Llista Vermella de la UICN. Unió Internacional per a la Conservació de la Natura, edició 2022. [Consulta: 3 abril 2023]
* ↑ Tang, W.-C., 1987. Chinese medicinal materials from the sea. Abstracts of Chinese Medicine 1(4):571-600.

## Enllaços externs

* AQUATAB
# Torrent de Llorenç

El Torrent de Llorenç és un torrent del Baix Penedès que desemboca a la riera de Sant Miquel.
Comença al Pla del Lledoner amb la unió de la Rasa de la Teuleria, que es forma a la Serra de Llobet, el Torrent de Sant Jordi, que comença a la Talaia, i la Rasa del Jaumet, que s'inicia a la Plana de Llobet. El torrent mesura aproximadament 2,30 km des d'aquest punt fins a la Riera de Sant Miquel.
Passa pels límits de l'est de Llorenç del Penedès i també per la Casa-Roja.
El Torrent Llorenç desemboca a la riera de Sant Miquel, de la Riera de Sant Miquel a la Riera de la Bisbal i de la Riera de la Bisbal al desemboca mar Mediterrani.
Hi han diferents tipus d'arbres i plantes: els plataners, lledoners, esbarzers, el canyís, el pi, el lliri, la canya, el gatell i l'om.

## Referències

* Institut Cartogràfic de Catalunya. Edició digital del mapa de Catalunya de l'Institut Cartogràfic de Catalunya.
# Rock per mil

Rock per mil (originalment en anglès, We Are the Thousand) és una pel·lícula documental de 2020, dirigida per Anita Rivaroli, que tracta sobre l'homenatge que van retre un miler de músics al grup de rock Foo Fighters. El 7 d'abril de 2022 es va estrenar la versió original subtitulada en català en el marc del cicle Documental del Mes.

## Sinopsi

En Fabio vol convèncer la seva banda de rock preferida, els Foo Fighters, perquè actuïn a Cesena, el seu petit poble natal. Per aconseguir-ho, es proposa una fita gairebé inassolible: reunir mil músics per tocar junts i en sincronia la seva cançó "Learn to fly". Una crida per YouTube serà l'inici de l'aventura dels Rockin' 1000, la banda de rock més gran que ha existit mai.

## Referències

* ↑ «‘Rock per mil’: unir forces per un objectiu comú». Núvol. [Consulta: 10 abril 2022].
* ↑ «Rock per mil». Cinema en Català. [Consulta: 10 abril 2022].
* ↑ «L'abril comença amb dues estrenes en català als cinemes: 'Supercuc' i 'Rock per mil'». Generalitat de Catalunya. [Consulta: 10 abril 2022].
* ↑ Tapounet, Rafael «L’homenatge als Foo Fighters del grup de rock més gran del món». El Periódico, 05-04-2022 [Consulta: 10 abril 2022].

## Enllaços externs

* Rock per mil a DocsBarcelona
* Tràiler subtitulat al català
# Pavlos Vasiliou

Pavlos Vasiliou (grec: Παύλος Βασιλείου) (Pyla, 28 de desembre de 1940) és un exfutbolista grec, nacionalitzat xipriota, de la dècada de 1970.
Fou 7 cops internacional amb la selecció grega i 8 cops més amb la selecció xipriota.
Pel que fa a clubs, fou jugador de Olympiakos FC i EPA Làrnaca.

## Referències

* ↑ Pavlos Vasiliou a National-Football-Teams.com (anglès)
* ↑ Perfil a eu-football.info
* ↑ Perfil a transfermarkt.it
# Copa d'Europa de futbol 1968-69

La Copa d'Europa de futbol 1968-69 fou l'edició número 14 en la història de la competició.
La competició fou guanyada per l'AC Milan a la final enfront l'AFC Ajax. Un elevat nombre d'equips de l'Europa de l'Est abandonà les dues primeres rondes de la competició per motius polítics.

## Primera ronda

| Equip 1 | Global | Equip 2 | Anada | Tornada |
| Malmö FF | 3-5 | AC Milan | 2-1 | 1-4 |
| AS Saint-Étienne | 2-4 | Celtic FC | 2-0 | 0-4 |
| Estrella Roja de Belgrad | (abd) | Carl Zeiss Jena | - | - |
| Waterford United | 2-10 | Manchester United FC | 1-3 | 1-7 |
| RSC Anderlecht | 5-2 | Glentoran | 3-0 | 2-2 |
| Rosenborg BK | 4-6 | Rapid Viena | 1-3 | 3-3 |
| Reial Madrid | 12-0 | AEL | 6-0 | 6-0 |
| Nuremberg | 1-5 | AFC Ajax | 1-1 | 0-4 |
| Manchester City FC | 1-2 | Fenerbahçe SK | 0-0 | 1-2 |
| Valur | 1-8 | SL Benfica | 0-0 | 1-8 |
| Floriana | 1-3 | Reipas Lahti | 1-1 | 0-2 |
| Steaua Bucharest | 3-5 | Spartak Trnava | 3-1 | 0-4 |
| AEK Atenes | 5-3 | Jeunesse Esch | 3-0 | 2-3 |
| FC Zürich | 3-4 | AB | 1-3 | 2-1 |
| Dinamo Kiev | (abd) | Ruch Chorzów | - | - |
| Levski-Spartak | (abd) | Ferencvárosi TC | - | - |

## Segona ronda

| Equip 1 | Global | Equip 2 | Anada | Tornada |
| AC Milan | Bye | - | - | - |
| Celtic FC | 6-2 | Estrella Roja de Belgrad | 5-1 | 1-1 |
| Manchester United FC | 4-3 | RSC Anderlecht | 3-0 | 1-3 |
| Rapid Viena | 2-2¹ | Reial Madrid | 1-0 | 1-2 |
| AFC Ajax | 4-0 | Fenerbahçe SK | 2-0 | 2-0 |
| SL Benfica | Bye | - | - | - |
| Reipas Lahti | 2-16 | Spartak Trnava | 1-9 | 1-7 |
| AEK Atenes | 2-0 | AB | 0-0 | 2-0 |
¹ Rapid Viena passà a quarts de final per la regla del valor doble dels gols en camp contrari.

## Quarts de final

| Equip 1 | Global | Equip 2 | Anada | Tornada |
| AC Milan | 1-0 | Celtic FC | 0-0 | 1-0 |
| Manchester United FC | 3-0 | Rapid Viena | 3-0 | 0-0 |
| AFC Ajax | 4-4¹ | SL Benfica | 1-3 | 3-1 |
| Spartak Trnava | 3-2 | AEK Atenes | 2-1 | 1-1 |
¹ Ajax passà a semifinals en guanyar un partit de desempat per 3-0 sobre el Benfica.

## Semifinals

| Equip 1 | Global | Equip 2 | Anada | Tornada |
| AC Milan | 2-1 | Manchester United FC | 2-0 | 0-1 |
| AFC Ajax | 3-2 | Spartak Trnava | 3-0 | 0-2 |

## Final

| AC Milan | 4-1 | AFC Ajax |
| Prati 7' 40' 75' Sormani 67' | | Vasović 60' (pen.) |
* Guanyador de la Copa d'Europa 1968-69
* AC Milan Segon títol

## Enllaços externs

* Temporada 1968-69 a la web de la UEFA
* RSSSF
# Thalhammerita

La thalhammerita és un mineral de la classe dels sulfurs. Rep el nom en honor d'Oskar A. R. Thalhammer, professor de mineralogia i petrologia de la Universitat de Leoben, Àustria.

## Característiques

La thalhammerita és un sulfur de fórmula química Pd$_9$Ag₂Bi₂S₄. Va ser aprovada com a espècie vàlida per l'Associació Mineralògica Internacional l'any 2018, sent publicada per primera vegada el mateix any de la seva aprovació. Cristal·litza en el sistema tetragonal.
L'exemplar que va servir per a determinar l'espècie, el que es coneix com a material tipus, es troba conservat a les col·leccions del Museu d'Història Natural de Londres (Anglaterra), amb el número de registre: bm2017,16.

## Formació i jaciments

Va ser descoberta a la mina Komsomol'skii, dins el dipòsit de Cu-Ni de Talnakh, a Norilsk, Taimíria (Krai de Krasnoiarsk, Rússia), on es troba en forma de petites inclusions, des d’uns pocs μm fins a uns 40-50 μm, entrecreuades amb galena, calcopirita i també a bornita. També se'n troba associada a mil·lerita i pirita. Es tracta de l'únic indret de tot el planeta on ha estat descrita aquesta espècie mineral.

## Referències

* ↑ «Thalhammerite» (en anglès). Mindat. [Consulta: 12 juliol 2021].
# Banu Sumàdih

«Banu Sumàdih» té aquests significats:
* Banu Sumàdih, dinastia que va governar la Taifa d'Almeria.
* Banu Sumàdih, branca de la família tugibita, alguns membres de la qual van formar la dinastia regnant a la taifa d'Almeria.